CELEX: 62008CA0145
Language: et
Date: 2010-05-06 00:00:00
Title: Liidetud kohtuasjad C-145/08 ja C-149/08: Euroopa Kohtu (neljas koda) 6. mai 2010 . aasta otsus (Symvoulio tis Epikrateias’e eelotsusetaotlus — Kreeka) — Club Hotel Loutraki AE, Athinaïki Techniki AE, Evangelos Marinakis (C-145/08), Aktor Anonymi Techniki Etaireia (Aktor ATE) (C-149/08) versus Ethniko Symvoulio Radiotileorasis, Ypourgos Epikrateías (C-145/08), Ethniko Symvoulio Radiotileorasis (C-149/08) (Direktiiv 92/50/EMÜ — Teenuste riigihankelepingud — Teenuste kontsessioonid — Segaleping — Riikliku kasiinoettevõtja aktsiapaketi ülemineku leping — Leping, millega hankija teeb edukale pakkujale ülesandeks kasiinoettevõtja haldamise ning kasiino ruumide ajakohastamis- ja arengukava elluviimise ning ümbruskonna väljaarendamise — Direktiiv 89/665/EMÜ — Hankija otsus — Tõhusad ja kiired õiguskaitsevahendid — Siseriiklikud menetlusnormid — Kahjuhüvitise väljamõistmise eeldused — Õigusvastase akti või kõrvaldamisotsuse eelnev kehtetuks tunnistamine või nende tühisuse tuvastamine pädeva kohtu poolt — Konsortsiumiliikmed riigihankemenetluses — Selles menetluses mõne muu organi kui hankija tehtud otsus — Konsortsiumi teatud liikmete esitatud individuaalne kaebus — Vastuvõetavus)

3.7.2010   
            
            
               ET
            
            
               Euroopa Liidu Teataja
            
            
               C 179/2
            
         Euroopa Kohtu (neljas koda) 6. mai 2010. aasta otsus (Symvoulio tis Epikrateias’e eelotsusetaotlus — Kreeka) — Club Hotel Loutraki AE, Athinaïki Techniki AE, Evangelos Marinakis (C-145/08), Aktor Anonymi Techniki Etaireia (Aktor ATE) (C-149/08) versus Ethniko Symvoulio Radiotileorasis, Ypourgos Epikrateías (C-145/08), Ethniko Symvoulio Radiotileorasis (C-149/08)
   (Liidetud kohtuasjad C-145/08 ja C-149/08) (1)
   
   (Direktiiv 92/50/EMÜ - Teenuste riigihankelepingud - Teenuste kontsessioonid - Segaleping - Riikliku kasiinoettevõtja aktsiapaketi ülemineku leping - Leping, millega hankija teeb edukale pakkujale ülesandeks kasiinoettevõtja haldamise ning kasiino ruumide ajakohastamis- ja arengukava elluviimise ning ümbruskonna väljaarendamise - Direktiiv 89/665/EMÜ - Hankija otsus - Tõhusad ja kiired õiguskaitsevahendid - Siseriiklikud menetlusnormid - Kahjuhüvitise väljamõistmise eeldused - Õigusvastase akti või kõrvaldamisotsuse eelnev kehtetuks tunnistamine või nende tühisuse tuvastamine pädeva kohtu poolt - Konsortsiumiliikmed riigihankemenetluses - Selles menetluses mõne muu organi kui hankija tehtud otsus - Konsortsiumi teatud liikmete esitatud individuaalne kaebus - Vastuvõetavus)
   2010/C 179/02
   Kohtumenetluse keel: kreeka
   
      Eelotsusetaotluse esitanud kohus
   
   Symvoulio tis Epikrateias
   
      Põhikohtuasja pooled
   
   
      Hagejad: Club Hotel Loutraki AE, Athinaïki Techniki AE, Evangelos Marinakis
   
      Kostjad: Ethniko Symvoulio Radiotileorasis, Ypourgos Epikrateías
   
      Menetluses osalesid: Athens Resort Casino AE Symmetochon, Ellaktor AE, varem Elliniki Technodomiki TEB AE, Regency Entertainment Psychagogiki kai Touristiki AE, varem Hyatt Regency Xenodocheiaki kai Touristiki (Ellas) AE, Leonidas Bombolas (C-145/08)
   ja
   
      Hageja: Aktor Anonymi Techniki Etaireia (Aktor ATE)
   
      Kostja: Ethniko Symvoulio Radiotileorasis
   
      Menetluses osales: Michaniki AE (C-149/08),
   
      Ese
   
   Eelotsusetaotlus — Symvoulio tis Epikrateias — Nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk 1; ELT eriväljaanne 06/01, lk 322) artikli 3 lõike 2 ning artiklite 9, 14 ja 16 tõlgendamine — Kohaldamisala — Segaleping, mis hõlmab aktsiate müüki ja teenuste hankimist — Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01, lk 246) artikli 1 lõike 3 ning artikli 2 tõlgendamine — Siseriiklikud õigusnormid, mille kohaselt on sellise ajutisest ühendusest pakkuja liikmetel, kes ei ole juriidiline isik, keelatud iseseisvalt vaidlustada hankemenetluse raames võetud otsuseid
   
      Resolutsioon
   
   
               1.
            
            
               Segaleping, mille peamine eesmärk on 49 % osaluse omandamine avalik-õigusliku ettevõtja kapitalis ja mille kõrvaleesmärk, mis on lahutamatult seotud nimetatud peamise eesmärgiga, puudutab teenuste osutamist ja ehitustööde teostamist, ei kuulu tervikuna riigihankedirektiivide kohaldamisalasse.
            
         
               2.
            
            
               Liidu õigusega, eriti õigusega tõhusale kohtulikule kaitsele on vastuolus selline siseriiklik regulatsioon nagu põhikohtuasjas vaidluse all olev, tõlgendatuna nii, et riigihankemenetluses pakkujaks oleva ajutise ühenduse liikmed on jäetud ilma võimalusest nõuda individuaalkorras kahju hüvitamist, mis on neile individuaalselt tekkinud otsuse tõttu, mis võib mõjutada hankemenetluse kulgu ning mille on vastu võtnud muu organ kui hankija, kes vastavalt kohaldatavatele siseriiklikele õigusnormidele osaleb samuti kõnealuses menetluses.
            
         
      (1)  ELT C 142, 7.6.2008.